මෝටරය හයි කරල අනිත් පැත්තට දැම්මා පටියක් , කරන්ට් එක දීලා බලපුවහම ගානට කැරකෙනව , දැන් ඉතින් තියන පුරස්නේ තමට කුඩුව ඇතුලට කරන්ට් එක ගන්න එක , තහඩුවක් පටි කපලා කුඩුවට යටින් රවුම් දෙකකට බංකුවට ගහල කම්බි තුන හතරක් තහඩුවට ගෑවෙන විදිහට තියල ස්ප්‍රීන් වලින් ඇදල තද කෙරුවා ,මගේ ලග තිබුනා ටුවෙල් වෝල්ට් සික්ස් වෝල්ට් දෙකම ගන්ඩ පුලුවන් ට්‍රන්ස්පෝමරයක් ඒ දවස්වල හැටියට ජාතිභාන්ඩේ , පත සයිස් ඇම්පියර් දෙකතුනක අවුටුපුට් එකක් තිබුනා ඒකට , කුඩුව ඇතුලට ගල් වලෙන් අහුලගන ආපු වෙඩි වයර් පටලල දැම්මා පැටවුන්ට ටෝච් බල්බ් , මහකුඩුවට දැම්මා එක පැත්තක් පිච්චිච්ච මෝටර් සයිකල් බල්බ් එකක් , බංකුවට ගහපු තහඩු දෙකට කොච්ච ඇණ දෙකකින් ට්‍රන්ස්පෝමරය අමුනපුවහම මහ එලියක් නැතුවට තරමකට පත්තු වෙනව මහකුඩුවේ බල්බ් එක , යකා දත් හිටෙව්වා වාගේ පිලිවලට ගහපු තහඩු ටික හන්දා , සැරින් සැරේ කලා මැදිරියෝ වාගේ පත්තු වෙනව පැටවු ටිකත් ,පස්සේ ඉතින් අම්මගෙන් සල්ලි ඉල්ලගන රෝසපාට කොල ගෙනල්ල ඇලෙව්වා කුඩු ටික , අනේ ඉතින් අර බල්බ් වල එලිය මදි , පස්සේ මොකද කලේ මහකුඩුවේ බල්බ් එක ගලවල , පොඩි බල්බ් තුන තුන පේලි දෙකකට අමුනල දුන්නා ටුවෙල් වෝල්ට් , අන්න එතකොටනං ගානට එලියයි කුඩු ටික, දැන් කොහොමද මහ කුඩුව එලිය කරන්නේ , යටින් විතරක් රිම් එකට බැදල තියන හන්දා කුඩුව උඩින් මොකවත් පැටලෙන්ඩ විදිහක් නැති එකේ වාසිය අරගන වහලෙන් වයර් එකක් බස්සල දැම්මා කුඩුව මැද්දල වොට් සීයේ පත බල්බ් එකක් , දැන් වැඩේ හරි වෙසක් එකට තව දවසක් දෙකක් තියන හන්දා , සැරින් සැරේ එක එක එව්වා කරකර ඉදලා වෙසක් දවසේ උදේම නැගිටල වඩිමුබුවට ඇණ ටිකක් ගහල , තාත්ත කලින් පාර මායාදුන්නෙන්ද කොහෙදෝ ගෙනා සීරිස් බල්බ් වැල එල්ලුවා , ඒ කාලේ එහෙමත් එකෙකුට තමයි ඔව්වා තිබ්බේ , ඒ තිබ්බත් අපි වගේ උන්ට නෙමෙයි , කලර් ටීවි එහෙම තිබුන සල්ලිකාර ගෙවල්වල තමා , ඇයි ඉතින් මගේ මතකේ හැටියට ඒ දවස්වල ඕකක් රුපියල් හත් අටසීයක් උනා , අපි කියුවේ ඔටෝ මැටික් බලුප් වැල් කියල , බලුප් දෙලහකටද විස්සකටද සැරයක් තිබුන තිබුන එක බල්බ් එකක පිලමන්ට් එක රත් උනහම ඩිස්කනෙක්ට් වෙන කොට ඒකටම අමුනල තියන අනිත් බල්බ් ටිකත් ඕෆ් වෙනව , යලට මහට තැනින් තැන ඕප් වෙනකොට කියල වැඩක් නැ අලංකාරේ .